Publication: Magyar Közlöny
Issue: MK-2007-164 (Year: 2007, Number: 164)
Era: 2004-2010
Section: Az árverés lebonyolítására az 1991. évi XLIX. törvény
Paragraph Index: 1915

2007. december 12. 10 óra 30 perc. Az árverési elõleg összege: a becsérték 5%-a, amit az árverezõ a helyszínen a vagyontárgy árverezése elõtt köteles kifizetni. Az árverésen vesztes az árverési elõleget a helyszínen visszakapja. A vételár megfizetésének módja: a legmagasabb ajánlatot tevõ a teljes (áfával növelt) összeget a helyszínen köteles megfizetni. Ha a nyertes a vételár kifizetésének nem tesz eleget, a befizetett árverési elõleget elveszíti. Az árverésre közjegyzõ jelenlétében kerül sor. Az árverezõ elfogadja, hogy az ingatlan adásvételi szerzõdése elkészítéséhez a felszámoló által megjelölt ügyvéd jár el, az ügyvédi munkadíj a véglegesen kialakult vételár 1%-a. Az elõvásárlásra jogosultak a kialakult vételár és a kifizetés módjának ismeretében az árverésen gyakorolhatják jogaikat. Az árveréssel kapcsolatban érdeklõdni és idõpontot egyeztetni az ingatlan megtekintésére a 06 (79) 421-353 és a 06 (20) 328-9011-es telefonszámon Taschner Attila felszámolóbiztosnál lehet. Az AGROBRÓKER Zrt. (Cg.: [01 10 042636]; 1182 Budapest, Lipótvár u. 27.; Bács-Kiskun Megyei Irodája) mint a Csávolyi Mezõgazdasági Szövetkezet „f. a.” (Cg.: [03 02 000058]; 6448 Csávoly, Dózsa Gy. út 50.) Bács-Kiskun Megyei Bíróság által kijelölt felszámolója harmadik árverés útján értékesíti Kovács Margit keramikus és szobrász, Kossuth-díjas kiváló mûvész „Szüret” c. kerámia-dombormûvét. A dombormûvet 1968-ban készítette. A mû samottos agyag, bevésett dísszel mintázott, bevésett – 1968 – felirattal. Mérete: 2,00 m × 1,40 m és 22 darabból áll. Témája: a fõmezõben szõlõtõke szerteágazó indái közt két szüretelõ nõi figura, mellettük babakocsiban kisgyermek, felettük kitárt szárnyú galamb látható. A mezõt három szüretelõ puttony tölti ki. A két fõalak közötti mázas alapban bekarcolt 1968-as évszám. A bal oldali szõlõtõkére akasztott korsó hasán a jellegzetes „K M” monogram található. A fõmezõ két oldalát 3–3 részbõl felépített, szõlõtõkét és búzakévét mintázó keretezéssel zárja le a mûvész. A szõlõágakat és a búzakévét is egy-egy felfutó szalag fogja össze, rajtuk fehér ólommázzal írt „IN VINO VERI- TAS” és „BORT, BÚZÁT, BÉKESSÉGET” felirat. A mû jelenleg egy 2 m × 1,4 m-es keretben került tárolásra, mely szállításra alkalmas, megfelelõ szakember a kívánt helyszínen a vevõ költségére beépíti. A mû becsértéke: 6 500 000 Ft.

Source: https://magyarkozlony.hu/hivatalos-lapok/05b23b2c234ee84bc46343327ad560b22a8fa1ce/dokumentumok/033a96da643c4297147e11a324dd438364804170/letoltes